
Parlamentul  României

Camera  Deputaţilor

Comisia pentru industrii si servicii

Bucureşti, 07.09.2005









                          Nr.23/115/2005

AVIZ

asupra proiectului de Lege pentru aprobarea Ordonanţei de Urgenţă a Guvernului nr. 91/2005 privind instituirea Programului de acordare a unor ajutoare băneşti populaţiei cu venituri reduse care utilizează pentru încălzirea locuinţei gaze naturale


În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru muncă şi protecţie socială, cu proiectul de Lege pentru aprobarea Ordonanţei de urgenţă a Guvernului nr. 91/2005 privind instituirea Programului de acordare a unor ajutoare băneşti populaţiei cu venituri reduse care utilizează pentru încălzirea locuinţei gaze naturale, transmis cu adresa nr.P.L.X 317 din 26 iulie 2005, înregistrată sub nr.23/115 din 26.07.2005.



Consiliul Legislativ a avizat favorabil proiectul de lege cu adresa nr.997/18.07.2005.



Proiectul de lege a fost adoptat de Senat în şedinţa din 25 iulie 2005.



Membrii comisiei au dezbătut proiectul de lege în şedinţa din 7 septembrie 2005.



La dezbateri au participat invitaţi din partea Cancelariei Primului-Ministru, Ministerului Muncii, Solidarităţii Sociale şi Familiei, Ministerului Administraţiei şi Internelor, Ministerului Economiei şi Comerţului, Ministerului Finanţelor Publice şi Autorităţii Naţionale de Reglementare în Domeniul Gazelor Naturale.



În urma dezbaterilor, membrii comisiei au hotărât să avizeze favorabil proiectul de lege, cu unanimitate de voturi, cu un amendament admis prezentat în anexă.



Prin obiectul şi conţinutul său, proiectul de lege face parte din categoria legilor ordinare.



Potrivit art.75 din Constituţia României, republicată, Camera decizională pentru acest proiect de lege este Camera Deputaţilor.

                            PREŞEDINTE,                                          SECRETAR,

                          Dan Ioan Popescu                                       Aurelia Vasile

Consilier, 
Silvia Vlăsceanu

Anexa

A M E N D A M E N T E     A D M I S E

la proiectul de Lege pentru aprobarea Ordonanţei de urgenţă a Guvernului nr.91/2005 privind instituirea Programului de acordare a unor ajutoare băneşti populaţiei cu venituri reduse care utilizează 

pentru încălzirea locuinţei gaze naturale

	Nr.

crt.
	Textul OUG nr.91/2005
	Text adoptat de Senat
	Amendamente admise
	Motivaţia

	0
	1
	2
	3
	4

	1.
	
	Titlul legii

LEGE

pentru aprobarea Ordonanţei de urgenţă a Guvernului nr.91/2005 privind instituirea Programului de acordare a unor ajutoare băneşti populaţiei cu venituri reduse care utilizează pentru încălzirea locuinţei gaze naturale


	
	

	2.
	
	Articol unic. – Se aprobă Ordonanţa de urgenţă a Guvernului nr.91 din 14 iulie 2005 privind instituirea Programului de acordare a unor ajutoare băneşti populaţiei cu venituri reduse care utilizează pentru încălzirea locuinţei gaze naturale, publicată în Monitorul Oficial al României, Partea I, nr.643 din 20 iulie 2005, cu următoarea modificare:


	Articol unic. – Se aprobă Ordonanţa de urgenţă a Guvernului nr.91 din 14 iulie 2005 privind instituirea Programului de acordare a unor ajutoare băneşti populaţiei cu venituri reduse care utilizează pentru încălzirea locuinţei gaze naturale, publicată în Monitorul Oficial al României, Partea I, nr.643 din 20 iulie 2005, cu următoarele modificări:


	


	0
	1
	2
	3
	4

	3.
	Titlul ordonanţei de urgenţă

ORDONANŢĂ DE URGENŢĂ

privind instituirea Programului de acordare a unor ajutoare băneşti populaţiei cu venituri reduse care utilizează pentru încălzirea locuinţei gaze naturale


	Nemodificat
	1. Titlul ordonanţei de urgenţă se modifică şi va avea următorul cuprins:

„ORDONANŢĂ DE URGENŢĂ

privind instituirea Programului de acordare a unor ajutoare băneşti populaţiei cu venituri reduse care utilizează pentru încălzirea locuinţei gaze naturale în vederea creşterii eficienţei, siguranţei şi a calităţii vieţii”

Dep.Dan Ioan Popescu - PSD


	Corelare cu conţinutul ordonanţei de urgenţă, care reglementează măsuri pentru eficientizarea consumului individual de gaze naturale în vederea creşterii calităţii vieţii de familie şi nu are în vedere acordarea de ajutoare băneşti pentru acoperirea preţului, în continuă creştere a gazelor naturale.


                                     PREŞEDINTE,                                                             SECRETAR,

                                   Dan Ioan Popescu                                                          Aurelia Vasile

Consilier, 
Silvia Vlăsceanu

